Die Christelike Afhanklikheidsdiens (CAD) beskik oor opregte, sober lede en vrywilligers wat hul vrye tyd gebruik om persone wat van substanse en alkohol afhanklik is en hul gesinne by te staan. Hierdie lede help ook om fondse te genereer.
Die ingrypingsmetode wat CAD gebruik om 'n afhanklike by die punt te bring waar hy/sy afhanklikheid erken, word met groot sukses toegepas. Inligting is op die webtuiste beskikbaar en word elektronies gestuur vir mense wat hulp nodig het. Die diens word ten volle deur die finansiële bydraes en donasies van kerke, gemeenskapslede en CAD-lede gedra.